CELEX: 52012DP0213
Language: da
Date: 2012-05-22 00:00:00
Title: Ændring af Europa-Parlamentets forretningsorden i forbindelse med gennemførelsen af det europæiske borgerinitiativ Europa-Parlamentets beslutning af 22. maj 2012 om ændring af Europa-Parlamentets forretningsorden i forbindelse med gennemførelsen af det europæiske borgerinitiativ (2011/2302(REG))

13.9.2013   
            
            
               DA
            
            
               Den Europæiske Unions Tidende
            
            
               CE 264/98
            
         Tirsdag den 22. maj 2012Ændring af Europa-Parlamentets forretningsorden i forbindelse med gennemførelsen af det europæiske borgerinitiativ
   P7_TA(2012)0213
   Europa-Parlamentets beslutning af 22. maj 2012 om ændring af Europa-Parlamentets forretningsorden i forbindelse med gennemførelsen af det europæiske borgerinitiativ (2011/2302(REG))
   2013/C 264 E/18
   
      Europa-Parlamentet,
   
               —
            
            
               der henviser til forslag til ændring af forretningsordenen (B7-0539/2011 og B7-0732/2011),
            
         
               —
            
            
               der henviser til forretningsordenens artikel 211 og 212,
            
         
               —
            
            
               der henviser til betænkning fra Udvalget om Konstitutionelle Anliggender (A7-0148/2012),
            
         
               1.
            
            
               vedtager at optage nedenstående ændringer i forretningsordenen;
            
         
               2.
            
            
               gør opmærksom på, at disse ændringer træder i kraft den første dag i den næste mødeperiode;
            
         
               3.
            
            
               anmoder sin formand om at træffe de fornødne foranstaltninger til at sikre, at der oprettes et fælles kontaktpunkt i Europa-Parlamentet, som borgere, repræsentative sammenslutninger og civilsamfundet kan kontakte i sager vedrørende europæiske borgerinitiativer;
            
         
               4.
            
            
               opfordrer Kommissionen til i en skrivelse til Europa-Parlamentets formand at bekræfte, at den i alle høringer om europæiske borgerinitiativer agter at være repræsenteret normalt ved den kommissær, der er ansvarlig for det område, som det pågældende emne hører ind under, eller, hvis denne er forhindret, fortrinsvis ved et andet medlem af Kommissionen eller ved den generaldirektør, der er ansvarlig for det område, som det pågældende emne hører ind under;
            
         
               5.
            
            
               opfordrer sit Præsidium og sin generalsekretær til at træffe de fornødne foranstaltninger til at sikre størst mulig synlighed i forbindelse med offentlige høringer om europæiske borgerinitiativer og til at sørge for de fornødne faciliteter, herunder den bedst tilgængelige informations- og kommunikationsteknologi;
            
         
               6.
            
            
               mener, at medlemmer af Europa-Parlamentet bør tilskyndes til at deltage i høringer i forbindelse med europæiske borgerinitiativer;
            
         
               7.
            
            
               pålægger sin formand at sende denne afgørelse til Rådet og Kommissionen til orientering.
            
         
               NUVÆRENDE ORDLYD
            
            
               ÆNDRING
            
         
               
                  Ændring 5 + 4
               
            
         
               
                  Europa-Parlamentets forretningsorden
               
               
                  Artikel 197 a (ny)
               
            
         
                
            
            
               
                  Artikel 197a
               
               
                  Offentlige høringer om borgerinitiativer
               
            
         
                
            
            
               
                  
                     1.
                     
                     Når Kommissionen har offentliggjort et borgerinitiativ i det dertil beregnede register i overensstemmelse med artikel 10, stk. 1, litra a), i forordning (EU) nr. 211/2011 (1), træffer Europa-Parlamentets formand efter forslag fra Udvalgsformandskonferencens formand følgende foranstaltninger:
                  
               
               
                           
                              
                                 a)
                              
                           
                        
                        
                           
                              
                                 formanden pålægger det lovgivende udvalg, der i henhold til bilag VII er kompetent med hensyn til det pågældende emne, at arrangere den offentlige høring, jf. artikel 11 i forordning (EU) nr. 211/2011; Udvalget for Andragender tilknyttes automatisk det lovgivende udvalg som et associeret udvalg, jf. denne forretningsordens artikel 50
                              
                           
                        
                     
                           
                              
                                 b)
                              
                           
                        
                        
                           
                              
                                 formanden kan i tilfælde, hvor emnet for to eller flere borgerinitiativer, der er offentliggjort i det dertil beregnede register i overensstemmelse med artikel 10, stk. 1, litra a), i forordning (EU) nr. 211/2011, er sammenfaldende, efter at have rådført sig med initiativtagerne, beslutte, at der skal arrangeres en fælles offentlig høring, hvor alle de pågældende borgerinitiativer behandles på lige fod.
                              
                           
                        
                     
         
                
            
            
               
                  
                     2.
                     
                     Det kompetente udvalg:
                  
               
               
                           
                              
                                 a)
                              
                           
                        
                        
                           
                              
                                 undersøger, om Kommissionen er mødtes med initiativtagerne på et passende niveau i overensstemmelse med artikel 10, stk. 1, litra b), i forordning (EU) nr. 211/2011
                              
                           
                        
                     
                           
                              
                                 b)
                              
                           
                        
                        
                           
                              
                                 sikrer, om fornødent med støtte fra Udvalgsformandskonferencen, at Kommissionen er inddraget på passende måde i arrangeringen af den offentlige høring, og at den er repræsenteret på et passende niveau.
                              
                           
                        
                     
         
                
            
            
               
                  
                     3.
                     
                     Formanden for det kompetente udvalg indkalder til den offentlige høring på en passende dato senest tre måneder efter indgivelsen af borgerinitiativet til Kommissionen, jf. artikel 9 i forordning (EU) nr. 211/2011.
                  
               
            
         
                
            
            
               
                  
                     4.
                     
                     Det kompetente udvalg arrangerer den offentlige høring i Parlamentet og inddrager eventuelt andre EU-institutioner og -organer, som måtte ønske at deltage. Det kan også indbyde andre interessenter.
                  
               
               
                  
                     Det kompetente udvalg indbyder en repræsentativ gruppe initiativtagere, herunder mindst en af de i artikel 3, stk. 2, andet afsnit, i forordning (EU) nr. 211/2011 nævnte kontaktpersoner, til at fremlægge initiativet under høringen.
                  
               
            
         
                
            
            
               
                  
                     5.
                     
                     Præsidiet vedtager i overensstemmelse med aftalerne med Kommissionen bestemmelser om godtgørelse af afholdte udgifter.
                  
               
            
         
                
            
            
               
                  
                     6.
                     
                     Parlamentets formand og Udvalgsformandskonferencens formand kan uddelegere deres beføjelser i henhold til denne artikel til henholdsvis en næstformand og en anden udvalgsformand.
                  
               
            
         
                
            
            
               
                  
                     7.
                     
                     Er betingelserne i artikel 50 eller artikel 51 opfyldt, finder disse bestemmelser også tilsvarende anvendelse på andre udvalg. Artikel 188 finder ligeledes anvendelse.
                  
               
               
                  
                     Artikel 23, stk. 9, finder ikke anvendelse på offentlige høringer om borgerinitiativer.
                  
               
            
         
               
                  Ændring 2
               
            
         
               
                  Europa-Parlamentets forretningsorden
               
               
                  Artikel 203 a
               
            
         
               Når Parlamentet underrettes om, at Kommissionen er blevet opfordret til at fremsætte et forslag til retsakt, jf. EU-traktatens artikel 11, stk. 4, undersøger Udvalget for Andragender, om denne omstændighed kan få betydning for dets arbejde, og det underretter i givet fald andragere, som har indgivet andragender om relaterede emner.
            
            
               Når Parlamentet underrettes om, at Kommissionen er blevet opfordret til at fremsætte et forslag til retsakt, jf. EU-traktatens artikel 11, stk. 4, 
                     og i overensstemmelse med forordning (EU) nr. 211/2011
                  , undersøger det udvalg, der er kompetent med hensyn til andragender, om denne omstændighed kan få betydning for dets arbejde, og det underretter i givet fald andragere, som har indgivet andragender om relaterede emner.
            
         
                
            
            
               
                  
                     Forslag til borgerinitiativer, der er blevet registreret i overensstemmelse med artikel 4 i forordning (EU) nr. 211/2011, men som ikke kan indgives til Kommissionen efter forordningens artikel 9, eftersom ikke alle de relevante procedurer og betingelser, der er fastsat, er fulgt og overholdt, kan behandles af det udvalg, der er kompetent med hensyn til andragender, hvis udvalget finder, at en opfølgning er formålstjenlig. Artikel 201, 202 og 203 finder tilsvarende anvendelse.
                  
               
            
         
      (1)  
         Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (EUT L 65 af 11.3.2011, s. 1)